b'\n_START_ARTICLE_\nNou arr\xc3\xb2s per a l\'\xc3\x80frica\n_START_PARAGRAPH_\nEl Nou Arr\xc3\xb2s per a l\'\xc3\x80frica ("NERICA") \xc3\xa9s una cultivar d\'arr\xc3\xb2s obtingut per hibridaci\xc3\xb3 entre dues esp\xc3\xa8cies del g\xc3\xa8nere Oryza: Oryza sativa (arr\xc3\xb2s com\xc3\xba) i Oryza glaberrima (arr\xc3\xb2s afric\xc3\xa0). Va ser desenvolupat per l\'Associaci\xc3\xb3 pel desenvolupament de l\'arr\xc3\xb2s a l\'\xc3\x80frica occidental (West Africa Rice Development Association) (WARDA) que cercava millorar el rendiment de l\'arr\xc3\xb2s afric\xc3\xa0. Uns 240 milions de persones a l\'\xc3\x80frica occidental depenen de l\'arr\xc3\xb2s com a font principal d\'energia aliemt\xc3\xadcia i d eprote\xc3\xafnes en la seva dieta. Lamajoria d\'aquest arr\xc3\xb2s \xc3\xa9s importat i l\'autosufici\xc3\xa8ncia en la producci\xc3\xb3 d\'arr\xc3\xb2s milloraria la seguretat aliment\xc3\xa0ria i ajudaria a desenvolupar \xc3\x80frica. _NEWLINE_La nova varietat d\'arr\xc3\xb2s ha estat distribu\xc3\xafda i sembrada en 200.000 hect\xc3\xa0rees en els darrers cinc anys a diversos pa\xc3\xafsos com Guinea, Nig\xc3\xa8ria, Costa d\'Ivori, i Uganda._NEWLINE_L\'arr\xc3\xb2s afric\xc3\xa0 \xc3\xa9s m\xc3\xa9s r\xc3\xbastic que l\'arr\xc3\xb2s com\xc3\xba asi\xc3\xa0tic per\xc3\xb2 t\xc3\xa9 menys rendiment_NEWLINE_Aquest arr\xc3\xb2s h\xc3\xadbrid presenta un augment de grans d\'arr\xc3\xb2s per espiga (de 100 a 400 grans) i el rendiment passa de 1000 kg per hect\xc3\xa0rea a 2.500 kg per ha arribant a 5.000 kg per ha si es fa \xc3\xbas dels fertilitzants. Tamb\xc3\xa9 \xc3\xa9s m\xc3\xa9s r\xc3\xbastic que l\'arr\xc3\xb2s com\xc3\xba asi\xc3\xa0tic.'